CELEX: 62011FN0047
Language: el
Date: 2011-04-15 00:00:00
Title: Υπόθεση F-47/11: Προσφυγή της 15ης Απριλίου 2011 — ΖΖ κατά Επιτροπής

27.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/56
            
         Προσφυγή της 15ης Απριλίου 2011 — ΖΖ κατά Επιτροπής
   (Υπόθεση F-47/11)
   2011/C 252/123
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: ΖΖ (εκπρόσωπος: W. Bode, δικηγόρος)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως δυνάμει της οποίας αποκλείσθηκε η προσφεύγουσα από τον γενικό διαγωνισμό EPSO/AST/100/09 και αίτημα προσβάσεως σε πληροφορίες σχετικά με την εξέλιξη του διαγωνισμού.
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να υποχρεωθεί η καθής να παράσχει εκτενείς πληροφορίες στην προσφεύγουσα σχετικά με τη μέχρι τώρα εξέλιξη του διαγωνισμού και των επιμέρους δοκιμασιών, συμπεριλαμβανομένης της διαδικασίας αξιολογήσεως των δοκιμασιών, ιδίως — όχι όμως αποκλειστικώς — μέσω
               
                           —
                        
                        
                           χορηγήσεως προσβάσεως σε όλα τα έγραφα του φακέλου, τα οποία διαθέτει η καθής σχετικά με τη συμμετοχή της προσφεύγουσας στον διαγωνισμό, συμπεριλαμβανομένων εγγράφων τα οποία αφορούν την αξιολόγηση των δοκιμασιών της προσφεύγουσας.
                        
                     
                           —
                        
                        
                           παροχή εκτενών πληροφοριών σχετικά με τη βαθμολόγηση με 12 της πρακτικής δοκιμασίας (a) της προσφεύγουσας.
                        
                     
                           —
                        
                        
                           παροχή πληροφοριών σχετικά με τη γενικότερη εξέλιξη του διαγωνισμού, συμπεριλαμβανομένης της ανακοινώσεως του αριθμού των υποψηφίων που συμμετείχαν στις γραπτές και στις προφορικές δοκιμασίες, του αριθμού των υποψηφίων που επέτυχαν στην προφορική δοκιμασία, του αριθμού των υποψηφίων που επέτυχαν στην πρακτική δοκιμασία (a)· της ανακοινώσεως των κριτηρίων, που έθεσε η εξεταστική επιτροπή για την αξιολόγηση, π.χ. κλίμακες αξιολόγησης, κανόνες, βάσει των οποίων ορισμένο τμήμα της βαθμολογίας αφορά συγκεκριμένα σημεία των μεμονωμένων τμημάτων των δοκιμασιών ή συγκεκριμένα κριτήρια αξιολογήσεως· της ανακοινώσεως της βαθμολογίας των υπολοίπων υποψηφίων στις πρακτικές δοκιμασίες (a) και (b), καθώς και πληροφοριών ως προς την επίτευξη των εν λόγω βαθμολογιών.
                        
                     
         
               —
            
            
               να ακυρωθούν το έγγραφο της καθής από 28.9.2010 καθώς και η επιβεβαιωτική απόφαση από 5.4.2011, με αποτέλεσμα να συμμετάσχει περαιτέρω η προσφεύγουσα στον διαγωνισμό, αρχής γενομένης με τη διόρθωση της πρακτικής δοκιμασίας (b) της προσφεύγουσας.
            
         
               —
            
            
               να υποχρεωθεί η καθής να καλύψει τα εξωδικαστικά έξοδα της προσφεύγουσας, στα οποία υποβλήθηκε αυτή εξαιτίας των τριών διοικητικών προσφυγών και της υπό κρίση προσφυγής.